முப்புளோரோ அசிட்டோநைட்ரைல்

முப்புளோரோ அசிட்டோநைட்ரைல் (Trifluoroacetonitrile) என்பது C2F3N என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். CF3CN. என்ற கட்டமைப்பு வாய்ப்பாட்டாலும் இதை அடையாளப்படுத்தலாம். 
தயாரிப்பு
பிரிடீன் அல்லது கார்பன் டெட்ராகுளோரைடில் உள்ள முப்புளோரோ அசிட்டிக் நீரிலியுடன்  முப்புளோரோ அசிட்டமைடை நீர் நீக்க வினை வழியாக  முப்புளோரோ அசிட்டோநைட்ரைலை உற்பத்தி செய்யலாம். இந்தத் தொகுப்பு வழியை முதன்முதலில் 1922 ஆம் ஆண்டில் பிரெடெரிக் சுவார்ட்சு விவரித்தார்.F. Swarts, Bulletin des Sociétés Chimiques Belges, 1922, Vol 31, S. 364–365.

1,1,1-டிரைகுளோரோ-2,2,2-டிரைபுளோரோயீத்தேன் மற்றும் அம்மோனியாவை 610 °செல்சியசு  வெப்பநிலையில் வினைபுரிய வைப்பதன் மூலமும் முப்புளோரோ அசிட்டோநைட்ரைல் சேர்மத்தை உற்பத்தி செய்யலாம்.

பண்புகள்
முப்புளோரோ அசிட்டோநைட்ரைல் என்பது நீரில் கரையாத ஒரு நிறமற்ற வாயு ஆகும்.  திட நிலை முப்புளோரோ அசிட்டோநைட்ரைல் சேர்மத்தின் படிக அமைப்பு செஞ்சாய்சதுரம் ஆகும்.

பயன்கள்
3-(புளோரோமெத்தில்)ஐசோகுயினோலின் மற்றும் 2,4-பிசு(முப்புளோரோ)பிரிமிடின் போன்ற பிற வேதிப்பொருட்களைத் தயாரிக்கவும் முப்புளோரோ அசிட்டோநைட்ரைல் சேர்மத்தைப் பயன்படுத்தலாம்.

மேற்கோள்கள்

பகுப்பு:நைட்ரைல்கள்
பகுப்பு:2-கார்பன் அணு கரிமச் சேர்மங்கள்
பகுப்பு:டிரைபுளோரோமெத்தில் சேர்மங்கள்